18/09/2009 | Administración LocalMunicipal
Boiro
Aprobación definitiva Ordenanza fiscal nº 14 (telefonía móbil)

O Pleno da Corporación, en sesión celebrada o día 10 de setembro de 2009, aprobou definitivamente a ORDENANZA FISCAL Nº 24 REGULADORA DA TAXA POLA UTILIZACIÓN PRIVATIVA OU O APROVEITAMENTO ESPECIAL DO DOMINIO PÚBLICO LOCAL POLAS EMPRESAS EXPLOTADORAS DE SERVIZOS DE TELEFONÍA MOBIL.- En cumprimento do disposto no artigo 177.4 do RDL 2/2006, de 5 de marzo, texto refundido da Lei reguladora das facendas locais, procédese a publicar o acordo definitivo e o texto íntegro da Ordenanza. Primeiro.- Desestimar o pedimento de suspensión presentado pola empresa REDTEL, ASOCIACIÓN DE OPERADORES DE TELECOMUNICACIONES así como as alegacións presentadas contra o acordo inicial de aprobación da ORDENANZA FISCAL Nº 24 REGULADORA DA TAXA POLA UTILIZACIÓN PRIVATIVA OU O APROVEITAMENTO ESPECIAL DO DOMINIO PÚBLICO LOCAL POLAS EMPRESA EXPLOTADORAS DE SERVIZOS DE TELEFONÍA MÓBIL, elevando a definitivo o acordo inicial adoptado na sesión de 12 de marzo de 2009. Segundo.- Que se publique o acordo definitivo e o texto íntegro da Ordenanza no Boletín Oficial da Provincia e no Taboleiro de Anuncios da Casa Consistorial en cumprimento do disposto no apartado 4º do artigo 17 do TRLRFL. Terceiro.- Notificar o presente acordo á empresa REDTEL, ASOCIACIÓN DE OPERADORES DE TELECOMUNICACIONES, con domicilio en Avda. Bruselas, 5, terceira planta.28108 Alcobendas. Madrid, de acordo co establecido no artigo 19 do TRLRFL. No uso das facultades concedidas polos artigos 133.2 e 142 da Constitución Española e polo art.106 da Lei 7/1985 de 2 de abril, reguladora das bases de réxime local, e de conformidade co disposto nos artigos 15 a 20 do Texto refundido da Lei reguladora das facendas locais aprobado polo Real decreto lexislativo 2/2004 de 5 de marzo, o Excmo. Concello de Boiro establece a taxa pola utilización privativa ou aproveitamento especial constituído no voo, solo e subsolo das vías públicas municipais a favor de empresas explotadoras ou prestadoras de servizos de telefonía móbil, que afectan á xeneralidade ou a unha parte importante da veciñanza e cuxas normas atenden ao previsito no artigo 57 do mesmo texto legal. Constitúe o feito impoñible da taxa regulada na presente Ordenanza, a utilización privativa e aproveitamento especial del dominio público local constituído no voo, solo e subsolo de vías públicas municipais ou outros terreos públicos a favor de empresas explotadoras ou prestadoras de servizos de telefonía móbil que afecten á xeneralidade ou unha parte importante da veciñanza. Son suxeitos pasivos da taxa en concepto de contribuínte as persoas flsicas e xurídicas así como as entidades a que se refire o artigo 35.4 da Lei xeral tributaria titulares das empresas explotadoras ou prestadoras de telefonía móbil que afecten á xeneralidade ou unha parte importante da veciñanza. Considéranse prestados dentro do termo municipal todos os servizos que, pola súa natureza dependan do aproveitamento do voo, o solo ou o subsolo da via pública ou estean en relación cos mesmos.0s supostos de responsabilidade, xa sexan subsidiaria ou solidariamente, serán os previstos na normativa tributaria. Non se concederán mais exencións ou bonificacións que as expresamente previstas nas Leis ou as derivadas da aplicación de Tratados Internacionais. A base impoñible desta taxa a constitúe os ingresos brutos “atribuidos” ás empresas de telefonia móbil no Concello de Boiro, establecéndose para este exercizo 2009 ingresos brutos “atribuídos” en 5.333.333,33 euros. O tipo de gravame é do 1,5% da base impoñible definida no artigo anterior. Para determinar a contía da taxa pola utilización privativa ou do aproveitamento especial dos servizos de telefonía móbil instalados neste Concello de Boiro e a delimitación individualizada para cada operador, aplicarase a fórmula de cálculo seguinte: COTA TRlBUTARlA = TB x CE Sendo: · TB = Tarifa básica por ano = 80.000,00 euros. · CE= Coeficiente específico atribuible a cada operador segundo a súa cota de mercado no Concello. Este coeficiente especifico atribuible a cada operador obterase a partir da cota total de mercado de telefonía móbil que lle corresponda a cada operador no Concello de Boiro, incluindo todas as súas modalidades tanto a de postpago como a de prepago, segundo se especifica no artigo 8 da presente ordenanza. O periodo impositivo coincidirá co ano natural. A taxa devéngase o primeiro dia do período impositivo, momento no que se entede realizado o feito impoñible e no que se produce o nacimento da obriga tributaria principal. Para calcular o coeficiente específico atribuible a cada operador, os suxeitos pasivos da taxa regulada nesta Ordenanza presentarán no Rexistro Xeral deste Concello antes do 31 de marzo seguinte ao ano natural o que se refire, declaración comprensiva dos ingresos brutos obtidos no exercicio incluindo, tanto os servizos de prepago como de postpago obtidos no termo municipal, que se achegará coa certificación dos feitos concretos expedida polos auditores da empresa na cal se reflictan os ingresos brutos do exercizo sometido a tributación, e copia autorizada do balance e memoria do exercizo. A falta de declaración por algunha das operadoras facultará ao Concello para proceder á cuantificacion da taxa en función da cota de mercado dos ingresos que resulten, para cada operador, do último informe anual publicado pola Comisión del Mercado de Telecomunicaciones desagregados para o Concello se constan nel, ou os agregados pola Comunidade Autónoma de Galicia ou, polo conxunto nacional total, no seu defecto. No caso que a cota de mercado non se poida calcular en función dos ingresos, calcularase supletoriamente pola cota de mercado do total das liñas tanto na modalidade de prepago como ‘’ postpago dispoñibles. Aos efectos do cálculo do coeficiente de reparto non se terán en conta aquelas operadoras cuxas cotas de mercado sexan inferiores ao 1%, calculándose a cota de mercado en función dos operadores que teñan unha cota superior do citado 1%. O Concello practicará a liquidación definitiva que será notificada ao suxeito pasivo que ingresará o importe da debeda tributaria, pendente de ingreso nos prazos establecidos na Lei xeral tributaria. As empresas suxeitas a esta taxa deberán autoliquidar e ingresar unha vez finalizado cada trimestre natural, e dentro dos 20 día naturais posteriores á finalización do mesmo, e nos modelos que no seu caso se aproben en desenvolvemento da presente ordenanza a cantidade resultante de aplicar a 20.000.00 euros o coeficiente especifico resultante do informe anual da Comisión de Mercado de las Telecomunicaciones para o exercizo 2007. A presente ordenanza entrará en vigor ao día seguinte da súa publicación no Boletln Oficial da Provincia permanecendo en vigor ata a súa modificación o derogación expresa. Boiro, 11 de setembro de 2009 O alcalde-Presidente Xosé Deira Triñanes Solicitado informe polo Secretario Xeral do Concello relativo ao asunto arriba referenciado, faise constar que, durante o prazo que abrangue dende o 12 de marzo de 2009 (data do acordo provisional adoptado polo Pleno) ata o día 4 de maio de 2009, data de remate da fase de exposición ao público, tendo en conta o anuncio publicado no BOP nº 69 de ata 26 de marzo de 2008 resulta que se presentaron no Rexistro Xeral as seguintes alegacións: Boiro a 5 de maio 2009 Asdo. Maria José González Saavedra Admtvo. Responsable do Rexistro Xeral